5. ΑΠΟΦΑΣΙΣ ΥΠΟΥΡΓΟΥ ΓΕΩΡΓΙΑΣ Αριθ. 262374/2188/Αριθ. εγκ. 457 της 24 Μαΐου/19 Ιουν. 1974 (ΦΕΚ Β΄  616) Περί καθορισμού προσόντων και κατανομής θέσεων ελεγκτών γαλακτοπαραγωγής. ΄Εχοντες υπ’ όψει τας διατάξεις: α)Του Ν.Δ. 175/73 «περί Υπουργικού Συμβουλίου και Υπουργείων», τεθέντος εν ισχύϊ δια του υπ’ αριθ. 396/73 Π.Δ/τος, και β)Των άρθρ. 4 και 5 του Ν.Δ. 185/73 «περί μέτρων βελτιώσεως της κτηνοτροφίας»αποφασίζομεν: 1.Καθορίζομεν τα προσόντα των δικαιουμένων να ενεργούν τον έλεγχον των αποδόσεων των διατηρουμένων αγελάδων υπό εκτροφέων και Ιδρυμάτων (ελεγκτών γαλακτοπαραγωγής), ως ακολούθως: α)Ενδεικτικόν τουλάχιστον Γ΄ τάξεως Σχολής Μέσης Εκπαιδεύσεως ή ετέρας ισοτίμου ή ενδεικτικόν αποφοιτήσεως Αμερικανικής Γ. Σχολής Θεσσαλονίκης ή Αβερωφείου Γ. Σχολής Λαρίσης. Δια της 444351/298 της 5/14 Δεκ. 1977 (ΦΕΚ Β΄ 1287) αποφ. Υπ. Γεωργίας καθωρίσθη ως προσόν των Ελεγκτών Γαλακτοπαραγωγής και το απολυτήριο αποφοιτήσεως του Πρακτικού Γαλακτοκομικού Σχολείου Ιωαννίνων. β)΄Αδεια οδηγήσεως δικύκλου ή αυτοκινήτου αναλόγως του χρησιμοποιουμένου μέσου κινήσεως. γ)΄Οριον ηλικίας κατά την πρόσληψιν, μέχρι του 35ου έτους, συμπεπληρωμένου. Δια τους έχοντας 12μηνον τουλάχιστον πραγματικήν συνεχή ή διακεκομένην, ευδόκιμον, απασχόλησιν εις το πρόγραμμα ελέγχου αποδόσεως των ζώων, βεβαιουμένης αρμοδίως, μέχρι του 55ου έτους συμπεπληρωμένου, ανεξαρτήτως καθοριζομένων ως ανωτέρω προσόντων. Η πρόσληψις ως ελεγκτών γαλακτοπαραγωγής κατά τα ανωτέρω, κατά παράτασιν του ορίου ηλικίας και ανεξαρτήτως καθοριζομένων προσόντων, γενήσεται τη εισηγήσει των Δ/νσεων Γεωργίας. 2.(Κατανέμονται 58 θέσεις ελεγκτών γαλακτοπαραγωγής επί συμβάσει εργασίας ιδ. Δικαίου αορίστου χρόνου στις υπηρεσιακές μονάδες). 3.Η πλήρωσις των ανωτέρω θέσεων γενήσεται κατ’ αρχήν υπό των ήδη υπηρετούντων επί σχέσει εργασίας ιδιωτικού δικαίου αορίστου χρόνου ή εποχιακών ελεγκτών γαλακτοπαραγωγής, αι εναπομένουσαι δε κεναί θέσεις, δια προσλήψεως νέων τοιούτων. 4.Η ισχύς της παρούσης άρχεται από της δημοσιεύσεώς της δια της Εφημερίδος της Κυβερνήσεως. Η παρούσα δημοσιευθήτω δια της Εφημερίδος της Κυβερνήσεως. 